open-index/open-wikipedia-markdown huggingface dataset:
Arpád

**Arpád** alebo **Árpád** (maď. len *Árpád*) (* cca 850  † po roku 900) bol náčelník („vojvoda“) hlavného staromaďarského kmeňa – kmeňa Maďarov a zakladateľ dynastie Arpádovcov, ktorá vládla Uhorsku od čias Arpáda až do roku 1301. Bol synom Almoša.

Všetky podrobnosti o ňom sú v dôsledku nespoľahlivosti uhorských stredovekých kroník, často písaných na objednávku Arpádovcov, sporné.

## Život
Podľa nespoľahlivých stredovekých kroník ho okolo roku 887 (ale v skutočnosti asi skôr roku 895) v Etelköze (z maď. Medziriečie, t. j. južná Ukrajina) sedem staromaďarských kmeňov na 20 rokov zvolilo – keďže bol náčelníkom jedného z nich, kmeňa Maďar (Megyer) – za svojho spoločného náčelníka (knieža – maď. *fejedelem*) a vraj zomrel roku 907. Takto staromaďarské kmene prijali meno najväčšieho kmeňa Maďar, a odvtedy sa nazývajú Maďari.

O Arpádovi legendy tiež hovoria, že pred rokom 900 usporiadal prvé zhromaždenie (maď. szer) spolu so 40 inými staromaďarskými náčelníkmi a vodcami.

Starí Maďari po niekoľkých lúpežných výpravách po roku 864 spoza Karpát do Východofranskej ríše (Nemecka) (napr. v roku 894 na objednávku moravského panovníka Svätopluka I.) zozadu tlačení kmeňmi Pečenehov, údajne pod vedením Arpáda definitívne prekročili Karpaty a v roku 896 sa usadili niekde na hornom Potisí. Podľa rôznych údajov ich bolo asi 100 000250 000. Odtiaľ znova podnikali početné lúpežné výpravy tentoraz po celej kontinentálnej Európe. Roku 900/901 sa z jednej výpravy už nevrátili k Tise ale usadili sa pri Balatone, čím zároveň definitívne zničili slovanské Blatenské kniežatstvo. O ich ďalších dejinách pozri Uhorsko.

## Potomstvo
Jeho deťmi boli pravdepodobne:

* Tarhoš (Tarkaču)
* Üllő (Jeleg)
* Jutaš (Jutoča)
* jedno neznáme dieťa
* Zoltán (Zaltáš / Zlatoň) (jeden čas bol kniežaťom Nitrianska)

## Referencie

Kategória:Arpádovci
Kategória:Vládcovia Maďarska
Kategória:Narodenia v 9. storočí
Kategória:Úmrtia v 10. storočí
Mark Tilden

thumb|Mark Tilden
**Mark Tilden** je fyzik zaoberajúci sa konštrukciou robotov.

Narodil sa v Anglicku, neskôr sa presťahoval do Kanady. Začínal na University of Waterloo, neskôr pracoval v Los Alamos National Laboratory, USA. Asi najznámejšie sú jeho BEAM roboty. 
V súčasnosti pracuje pre spoločnosť Wow-Wee Toys. Vytvoril pre ňu biomorfné roboty pod názvom B.I.O. bugs a v súčasnosti mimoriadne populárny robot RoboSapien. Ako technický konzultant sa podieľal na príprave scén s robotom vo filme Tomb Raider.

Kategória:Osobnosti v robotike
Metrov nad morom

Skratka **m n. m.** znamená „**metrov nad morom**“ a používa sa na označenie nadmorskej výšky vyjadrenej v metroch. Keďže prvé písmeno *m* v skratke je označenie jednotky SI, píše sa bez bodky.

## Referencie

Kategória:Geodézia
Biomorfný robot

**Biomorfný robot** je robot, ktorého konštruktéri sa nechali inšpirovať biologickými systémami.

Najznámejším tvorcom týchto robotov je Mark W. Tilden, ktorý zrealizoval v praxi myšlienku Rodneyho Brooksa, o odstránení modelu sveta z konštrukcie robota. Tilden vytvoril jednoduché roboty označované ako BEAM.

Kategória:Robotika
BEAM

**BEAM** je akronymom pre Biology, Electronics, Aesthetics, Mechanics.

BEAM je typ robotov, ktoré nie sú riadené mikroprocesorom, ich charakter je analógový. Majú rôzny tvar, najčastejšia je forma hmyzu. Aj pri svojej jednoduchej konštrukcii, keď sú zostavené z niekoľkých súčiastok, dokážu preukazovať prekvapivo komplexné formy správania sa. Ich autorom je Mark Tilden.

Kategória:Robotika
Ondrej Madoš

**Ondrej Madoš** (* 17. február 1918, Poniky  † 9. jún 1972, Banská Bystrica) bol drevorezbár.

## Životopis
Po skončení ľudovej školy začal pracovať na salaši. Ako vojak slovenskej armády sa v roku 1944 zapojil do SNP. Celý život pracoval na salaši ako bača. Popri zamestnaní vyrezával píšťalky, fujary, črpáky, formy na oštiepky, valašky a pastierske  palice. Vynikal aj ako rozprávač, zberateľ ľudových piesní a muzikant. Bol spolupracovníkom ÚĽUV-u. Vynikal aj ako rozprávač, zberateľ a interpret ľudových piesní a muzikant. Účinkoval v súbore Poničan, vystupoval na folklórnom festivale vo Východnej, Detve a Strážnici, kde hral na fujare a spieval. Spolupracoval s Čs. rozhlasom v Bratislave a televíziou. Okrem iného účinkoval v pásme *Ponická svadba*, zúčastnil sa na nahrávke platne *Hudci a speváci spod Poľany*, ktorá vyšla v roku 1971. Účinkoval vo filme *[[Rodná Zem]]*. Pre zlatý fond čs. rozhlasu pripravil a naspieval asi 50 nahrávok ľudových piesní. Časť jeho práce je v SNM v Bratislave, v Etnografickom ústave SNM v Martine a v Stredoslovenskom múzeu v Banskej Bystrici.

## Tvorba
Tvorba rezbára Ondreja Madoša pramení z pôvodne výsostne úžitkovej výroby, ktorá časom prerástla do samostatnej voľnej plastiky, pričom vyhľadával svetské motívy. Vyrezával píšťalky, fujary, črpáky stredoslovenského typu s plastickou výzdobou ucha, formy na oštiepky, valašky a pastierske palice. Neskôr osamostatnil figurálne motívy z črpákov a pozdvihol ich na voľné plastiky, ktoré vynikali netradičnou formou vyjadrenia a realistickosťou. Ovládal aj techniky charakteristické pre kov, gravírovanie a intarziu.

## Výstavy
**Súčasná ľudová plastika*, Bratislavský hrad, 1971

## Literatúra
*Ján Zemko, *Poniky 700 ročné*, Osveta 1982, str. 328-330
*Irena Pištúnová, *Súčasná ľudová plastika na Slovensku*, Pallas 1976, str. 18-19
*Komorovská M.: *Slovenské črpáky*, 1980, s.65
*Kočuta S.: *Nedokončené dielo Madošovcov*, Obrana lidu, 32, 13. 4. 1973, str. 3
*Lališ A.: *Ľudová umelecká tvorba v Ponikách*. Výtvarníctvo, fotografia, film, 12, 1974, č. 7 s. 164-167
*Časopis *Život*, 21, 1971, č. 50, s. 28-31
*Časopis *Rytmus*, 27, 1976, č. 7, s. 15
* *[[Slovenský biografický slovník]]*

## Externé odkazy
* 

Kategória:Slovenskí rezbári
Walter Tevis

**Walter Stone Tevis** (* 28. február 1928, San Francisco, Kalifornia, USA- † 8. august 1984, New York, New York) bol americký spisovateľ.

## Životopis
Jeho otec, rodák z Madison County, sa spolu s rodinou vrátil naspäť zo San Francisca, keď mal Walter 10rokov. Mladý Walter však musel ostať v San Franciscu, kde ho hospitalizovali kvôli reumatickej horúčke. K rodine sa vrátil o rok neskôr. Navštevoval Ashlandskú školu v Lexingtone, čo považoval za bolestnú skúsenosť. Neskôr chodil na Morton Junior High School a Henry Clay High School.
Počas druhej svetovej vojny slúžil dva roky v námorníctve ako pomocný tesár. Maturoval na Model High School v Richmonde (1945). Po maturite študoval na Univerzite Kentucky, kde získal stupne A.B. (s poviedkou o biliarde) a M.A z angličtiny. To odštartovalo jeho kariéru učiteľa. Vyučoval angličtinu na niekoľkých stredných školách v Kentucky (Science Hill, Hawesville, Irvine a Carlisle). Takisto pôsobil na Univerzite Kentucky, Souther Connecticut State College. V rokoch 1965 až 1978 bol profesorom na Ohio univerzite v Aténach, kde bol študentmi zvolený za jedného z najobľúbenejších.
Po úspechoch jeho prvých románov sa z Waltera Tevisa stal alkoholik. To spôsobilo takmer 17 ročnú prestávku v jeho tvorbe. S alkoholom skončil v roku 1975. Posledné roky svojho života strávil ako spisovateľ v New Yorku, kde sa presťahoval v roku 1978. 

Zomrel na rakovinu pľúc v roku 1984. Je pochovaný v Richmonde.

## Dielo
### Romány
* (1959) *The Hustler* o hráčovi biliardu s menom „Rýchly Eddy“ Felson, bol sfilmovaný
* (1963) *The Man Who Fell to Earth* (v slovenčine „Muž, ktorý spadol na Zem“), bol filmovaný
* (1980) *Mockingbird* (v češtine "Zpěv drozda")
* (1981) *Far From Home*
* (1983) *The Steps of the Sun* (v češtine "Kroky slunce")
* (1983) *The Queen's Gambit*
* (1984) *The Color of Money* - voľné pokračovanie *The Hustler*, tiež bol sfilmovaný

### Poviedky
* (1981) *Far from home* (doslova "Ďaleko od domova")

### Po česky
* (1979) poviedka *Hop - a skok* (v zbierke "Těžká planeta") 
* (1986) *Zpěv drozda*
* (1993) *Kroky slunce*

### Po slovensky
* (1988) *Muž, ktorý spadol na Zem* (v zbierke "Planéta exilu")

## Ocenenia a nominácie
V roku 1980 bol za román *Mockingbird* nominovaný na cenu Nebula v kategórii najlepší román.

## Externé odkazy
* Životopis(KYLIT) 

Kategória:Spisovatelia USA
Kategória:Spisovatelia science-fiction USA
Kategória:Osobnosti zo San Francisca
Friendly Robotics

**Friendly Robotics** je izraelská spoločnosť zaoberajúca sa výrobou domácich robotov.

V roku 1995 založili spoločnosť Udi Peless a Shai Abramson pod názvom Friendly Machines, neskôr ju premenovali na Friendly Robotics. Medzi výrobky tejto spoločnosti patrí robotická kosačka RoboMower s typovým označením RL550, RL580 a RL1000. Novším produktom je robotický vysávač Friendly Vac RV400. Spoločnosť má aktuálne zastúpenie v 16 krajinách sveta, ktorými sú Anglicko, Austrália, Belgicko, Cyprus, Dánsko, Holandsko, Írsko, Izrael, Južná Afrika, Kanada, Nemecko, Nový Zéland, Singapur, Taliansko, Trinidad a Tobago, USA.

## Galéria

Obrázok:Automower HC1.jpg|Robomow RM 400
Obrázok:Robomow 110 City 2012-06-05.jpg|Robomow City 110


Kategória:Podniky v robotike
Kategória:Podniky v Izraeli
Jozue (prorok)

[náhľad|[Ikona Jozueho]]

**Jozue** alebo **Jozua** alebo **Iosua** alebo **Jošua** (alebo zriedkavo *Ježiš*; , tiberiadská výsl.: jə.ho.ˈʃu.aʕ, izraelská výsl.: Yəhoshúa (z hebr. *Pán/Hospodin je pomoc*)) je jednak historicky známy bojovník a jednak jedna z biblických postáv Starého zákona a hlavný hrdina starozákonnej Knihy Jozue. Pravdepodobne žil v neskorej dobe bronzovej okolo r. 1200 pred Kr.

## Meno
Pôvodom hebrejské meno יהושע (Jošua) s častou variáciou hebrejského písmena Vav (ו) nasledujúce po Shin (ש), umožňuje chybné čítanie a výslovnosť tohto mena, ako je יְהוֹשֵׁעַ (Jošea), pôvodne jeho meno bolo Hošea (pred zmenou po Mojžišovom odporúčaní na Jošua). Napriektomu, použitie vlastného spôsobu čítania bolo pravopisnou inováciou. A aj keď požívanie dvoch Vav je dobre osvedčené pri יְהוֹשׁוּעַ (napríklad Deuteronómium 3,21), tradičný pravopis odporúča vyhýbať sa druhému Vav, ako príliš rušivému pri výslovnosti Jošua. Meno Jošua v hebrejčine znamená "Hospodin (Jahve) je spása", "Hospodin vysloboditeľ" alebo, "Hospodin záchranca" z hebrejského základu ישע, "záchrániť", "byť oslobodený" alebo, "byť zvíťaziaci".

## Život
Jozue bol efraimitský vojnový hrdina, ktorého sláva začala v 12. stor. pred Kr. pri obsadzovaní územia Kanaánu. Jozue sa spomína sa už pri putovaní Izraelitov po púšti v Knihe Exodus. Pôvodné meno Oziáš mu Mojžiš zmenil na Jozue. Vodcom vyvoleného národa sa stal ako 85-ročný. Zomrel ako 110-ročný a bol pochovaný v Timnatsare.

## Kniha Jozue

V knihe sa opisuje dobytie a rozdelenie zasľúbenej zeme. Boh v nej plní prísľuby, ktoré dal vyvolenému národu.

## Jozue v umení
*1747 – Barokový anglicko-nemecký hudobný skladateľ Georg Friedrich Händel skomponoval oratórium „Jozue“ (Joshua)
*1959 – nemecký skladateľ Franz Waxman napísal oratórium s názvom „Jozue“ (Joshua)

Gréckokatolícka a pravoslávna cirkev si Jozueho pripomínajú 1. septembra.

## Referencie


## Literatúra
* "Dňa 1. septembra : Spravodlivý Ježiš – syn Navina." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 466-470. ISBN 80-7165-381-0
* "Jozue : 1. september." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 14. ISBN 80-967341-1-3

## Pozri aj
* Kniha Jozue
* Starý zákon

## Iné projekty

Kategória:Biblické postavy
Genesis

**Genesis** (lat. genesis < starogr. genesis = stvorenie) môže byť:
* prvá kniha Biblie, pozri Genezis 
* anglická rocková skupina, pozri Genesis (skupina)
* sonda, pozri Genesis (sonda)
* séria rušňov, pozri GE Genesis
* japonská herná konzola typu Sega Mega Drive, pozri Sega Genesis 

## Pozri aj
*genéza
Zubná kefka

thumb|Rôzne zubné kefky
**Zubná kefka** je nástroj používaný so zubnou pastou na čistenie zubov. Hlavná funkcia je prevencia zubného kazu a zápalov ďasien. Oba tieto deje sú spôsobené zubným povlakom, ktorý sa odstraňuje zubnou kefkou.

## História
Prvého predchodcu zubnej kefky používali Sumeri, datuje sa do obdobia okolo roku 3000 pred Kr. Tieto špáradlá zo zlata používali Asýrčania, Babylončania a starí Číňania. Starí Egypťania používali ako zubnú kefku drevenú paličku na žutie. Bol to kúsok tenkej vetvičky, ktorý bol na konci rozstrapkaný. Prvý patent na výrobu zubnej kefky, takej ako poznáme dnes, zaevidovali v roku 1857 v USA. Vlákna sa najprv vyrábali zo zvieracích štetín, nylonové sa začali používať od roku 1938. Vynálezcom bola firma DuPont.

## Ideálna kefka
Ideálna kefka má umelé vlákna z nylonu, ktoré sú husto osadené na veľmi krátkej pracovnej časti, nie dlhšej ako 2,5 cm. Vlákna sú mäkké alebo „super“ mäkké a na konci zaoblené. Zastrihnuté sú narovno. Pracovná časť je pevne spojená s rukoväťou, nie ohybne. Vlákna nie sú ohnuté do strany, ani po dlhšom používaní. Kefka sa dá ľahko otestovať bruškom prsta. Lepšie kefky sú na dotyk jemnejšie.

Kefku treba pravidelne vymeniť za novú, typicky každé 3 mesiace.

## Použitie
Zubný hygienik môže v rámci pravidelnej prehliadky poučiť pacienta o správnej metóde čistenia zubov. Kefka by mala byť používaná nielen na čistenie zubov, ale aj ďasien. Kefku treba priložiť na hranicu medzi zubom a ďasnom s vláknami otočenými kolmo na plochu zubu. Následne sa vykonávajú krúživé pohyby jemným tlakom. Takýmto spôsobom sa umyje vnútorná (jazyková) aj vonkajšia
(lícna) strana zubu. Krúživými pohybmi sa umyje aj vrchná strana zubu.

Ideálne je pohybovať kefkou len od ďasien k zubom, obzvlášť pri chorých ďasnách alebo
citlivých zuboch. Z vrchnej strany len od zadných zubov k predným. Krúživé pohyby sú ale preferované väčšinou pacientov pretože sú ľahšie a rýchlejšie.

## Pozri aj
* zubný kaz

## Iné projekty

Kategória:Zubné lekárstvo
Kategória:Zdravotnícke pomôcky
Kategória:Ústna hygiena
Programovanie robotov

**Programovanie robotov** možno uskutočňovať týmito základnými metódami:
*Ručné nastavovanie
*Učenie
**Sprostredkované
**Bezprostredné
**Pomocou bábky
*Počítačom
*Vlastnou inteligenciou

## Ručné nastavovanie

Veľmi často používané, napr. pri zváracích robotoch alebo podávačoch. Robot sa ponastavuje do koncových polôh, tie sa zapamätajú a uložia a potom sa len dokola opakujú. Programovanie jednotlivích dráh (trajektorií) je prevedené centrovacím nadstavcom. Tvar centrovacieho nadstavca je závislý od účelu použitia robota. Bod, od ktorého robot meria vzdialenosť k výrobku je tzv.TCP (Tool Center Point) Centrovací bod. Tento bod je v strede šiestej osi. Nadstavec z nástrojom sa nezapočítava, jeho vzdialenosť sa určuje vizuálne. Na určitom mieste nadstavca, držiaka alebo dopravníka výrobkov je určený bod nula, od ktorého sa odpočitavajú všetky trajektorie v osiach x, y, z. Pri ručnom nastavovaní sa obsluhou zadávajú vzdialenosťi medzi TCP a jednotlivími bodmi na výrobku, ostatné osi a súradnice si robot prepočíta automaticky. Pri menších robotoch sa koncové polohy zadávaju tak, že sa odbrzdia servomotory a rukou sa centrovací nadstavec privedie ku koncovej polohe. Pri väčších robotoch sa ku každej polohe privedie robot džojstikom na ovládači (teach pendant) a zamodifikuje sa pozícia.

## Automatické nastavovanie ([[Inverzný návrh]])

# V CAD programe sa navrhne produkt.
# Urobí sa komponentizácia produktu
# CAM program navrhne montáž komponentov do produktu a rovno vygeneruje konfiguračný program pre robota/robotov. V súčasnosti vie dokonca navrhovať aj optimálne robotické zostavy.

Kategória:Robotika
GuRoo

**GuRoo** je humanoidný robot vyvinutý v Mobile Robotics Laboratory na School of Information Technology and Electrical Engineering na University of Queensland v roku 2001.

Je vysoký  a má hmotnosť . Robot je zostavený z odľahčovaných hliníkových plechov hrubých . Okrem znižovania hmotnosti bolo cieľom aj zdokonalenie chladenia motorov. Disponuje 23 stupňami voľnosti. Použité boli DC motory Maxon RE32 v dolných končatinách, kde bol potrebný vyšší výkon. V horných končatinách boli použité servomotory.

## Referencie

Kategória:Humanoidné roboty
Knihy Machabejcov

**Knihy Machabejcov** (iné názvy: **Knihy Mak(k)abejcov, Knihy Makabejčanov, Knihy Makabejských, Knihy Machabejských**; skratky *1 Mach*/*1Mak*, *2 Mach*/*2Mak*) sú štyri knihy Starého zákona. 

## Vznik
Prvé dve vznikli na konci 2. storočia pred Kr. Katolíci ich považujú za deuterokanonické knihy, evanjelici za apokryfy. Posledné dve vznikli až v 1. stor. po Kr. Katolíci ich považujú za apokryfy a evanjelici za pseudoepigrafy.

## Obsah
Prvé dve knihy rozprávajú o bojoch Židov pod vedením Machabejcov za obnovu židovského kráľovstva (175-161 pred Kr.). Ide o dve nezávislé knihy.

### Prvá kniha Machabejcov

Prvá kniha je o Júdovi Makabejskom (tiež Judáš Makabejský) a jeho bratoch Jonatánovi a Šimonovi. Jej udalosti patria do obdobia r. 175-134 pred Kr. Machabejci tu vystupujú ako skutoční záchrancovia národa a helenisti sú zlo, tí čo spolupracujú, a sú zradcovia.  Machabejci (Hasmoneovci) sú bratia a nástupcovia Judáša Machabejského (pôvodne päť synov veľkňaza Matatiáša) a ich stúpenci.

### Druhá kniha Machabejcov

Druhá kniha nie je pokračovaním príbehu Machabejcov. Hovorí o Bohu, o tom ako Boh zasahuje do ľudských udalostí. Má skôr formu kázaní ako historických rečí. Chce ukázať ako Boh tresce nespravodlivých. Vraví, že utrpenie spravodlivých má zmysel, tým, že nespravodlivo trpia zasluhujú si aby sa priblížili Bohu. Je tu vyslovená viera v zmŕtvychvstanie. Udalosti tejto  knihy patria do obdobia r. 175-161 pred Kr.

### Tretia kniha Machabejcov
Tretia kniha opisuje prenasledovanie alexandrijských Židov za vlády Ptolemaia IV. Filopatra.

### Štvrtá kniha Machabejcov
Štvrtá kniha je výzvou na pobožný život. Poukazuje pritom na machabejských bratov ako vzor a vychádza zo stoickej filozofie.

## Referencie

## Literatúra
* Machabejci [knihy]. In: 

## Pozri aj
* Starý zákon
* Zoznam kníh Biblie

## Externé odkazy
* Prvá kniha Machabejcov, iný link  - rímskokatolícky preklad, obsahuje úvod s informáciami o knihe
* Druhá kniha Machabejcov, iný link  - rímskokatolícky preklad, obsahuje úvod s informáciami o knihe

Kategória:Biblia
Kategória:Starý zákon
Makabejci

**Makabejci** (iné názvy: **Machabejci, Makkabejci, Makabejčania, Machabejčania, Mak(k)abejskí, Machabejskí**) môžu byť:
* Juda Makabejský a jeho bratia resp. v širšom zmysle všetci účastníci Povstania Makabejcov na strane Židov, pozri pod Povstanie Makabejcov
* makabejskí mučeníci (spomínaní najmä v 2. knihe Makabejcov)
* skrátene Knihy Makabejcov
* Rytieri Makabejcov (americký rád)

**Makabejec** (s malým m-) môže byť aj príslušník židovského telocvičného spolku, pozri Makkabi
Kniha Tobiáš

**Kniha Tobiáš** alebo **Tobiáš** (skratka *Tob*) je názov deuterokánonickej knihy Starého zákona, ktorej hlavnou postavou je *Tobiáš* (*Tóbit*). Protestanti túto knihu zaraďujú medzi apokryfy. V Biblii je zaradená medzi dejepisné knihy.

Vznikla okolo roku 200 pred Kr. v Palestíne, Egypte a Sýrii. Heriban uvádza, že bola napísaná (pravdepodobne) v babylonskej muslimskej diaspóre alebo v Palestíne. Grécky text sa zachoval vo viacerých verziách. Sú známe dve verzie textu: kratšia podľa Vatikánskeho a Alexandrijského kódexu a dlhšia podľa Sinajského kódexu.

Kniha Tobiáš je akoby poučná rozprávka, podobná románu, týkajúca sa niečoho, čo sa stalo počas exilu, keď Židia nemohli vyznávať vieru. Poukazuje na cnosti Židov. Používajú sa motívy zo Starého zákona (napr. z knihy Genezis) aj mimobiblické motívy. U židov sa príbeh považuje za ukážku, ako sa má v núdzi (exile a pod. ) zotrvať pri Božích prikázaniach.

## Obsah
Je to príbeh staršieho a mladšieho Tobiáša. Vo Vulgáte sa pre otca aj syna používalo meno Tobiáš, v prekladoch do moderných jazykov sa otec označuje menom Tóbi a syn menom Tobiáš. Otec Tóbi (Tobiáš - v niektorých prekladoch vystupuje pod menom Tobi, syn vždy pod menom Tobiáš) žijúci v exile v Ninive ostáva verný zákonu (prikázaniam Boha) napriek babylonskému zákazu. V mladosti Tóbi zásoboval kráľovský dvor potravinami, získal relatívne veľký majetok a peniaze uložil u svojho známeho. Neskôr upadol do nemilosti a nesmel cestovať. Keď oslepne, nerepce. Poslal svojho syna Tobiáša, aby vybral uložené peniaze.

Sprievodcom Tobiáša na ceste je archanjel Rafael. Ten mu pri rieke Tigris nakáže chytiť rybu, vybrať z nej pečeň, srdce a žlč a vziať to so sebou. Cestou sa zastavili u otcovho brata. Otcov brat má dcéru Sáru. Tá je prekliata - každého, kto si ju vezme za ženu, zabije démon Asmodej. Bola už sedemkrát vydatá, ale vždy ešte pred svadobnou nocou ovdovela. Rafael radil Tobiášovi, aby si ju zobral za ženu, lebo je z jeho príbuzenstva a právom mu patrí. Tobiáš si ju vezme a Asmodeja vyženie dymom zo srdca a pečene z ryby. Svadobná hostina trvala dva týždne. (Vtedy zvykla svadba trvať týždeň.) Tobiáš sa nemohol za ten čas vzdialiť z domu svojho svokra, preto prosil Rafaela, aby išiel vyzdvihnúť peniaze. Keď sa vrátili domov, Tobiáš mladší potrel oči otcovi žlčou z ryby a on znovu uvidel. Po smrti rodičov sa Tobiáš presťahoval k svojmu svokrovi do médskych Ekbatanách a dopočul sa radostnú správu o zničení mesta Ninive médskym kráľom Kyaxaresom.

## Poznámky


## Referencie

## Literatúra
* 
* 

## Pozri aj
* Zoznam kníh Biblie

## Iné projekty

## Externé odkazy
* Kniha Tobiáš, iný link  - rímskokatolícky preklad, obsahuje úvod s informáciami o knihe

Kategória:Biblia
Judita

**Judita** alebo v niektorých prípadoch aj **Judit** môže byť:
* Judita (prvé meno)
* postava z Biblie, pozri Judita (biblická postava)
* kniha zo Starého zákona v Biblii, pozri Kniha Judita
* manželka Vladislava II., pozri Judita (Vladislav II.)
Riadenie pohybu PRaM

**Riadenie pohybu [[PRaM]]** možno realizovať dvoma základnými spôsobmi:

***Bodové riadenie** – PTP – point to point, používa sa, ak je potrebné v pracovnom priestore robota dosiahnuť určité body, pričom medzi týmito bodmi nie je súvislosť. Príkladom môže byť bodové zváranie.

***Dráhové riadenie** – CP – continuous path, sa používa, ak potrebujeme riadiť robota v celej dráhe jeho pohybu, napríklad v prípade lakovania kontinuálnych povrchov.

Kategória:Robotika
Kniha Judita

[náhľad|Judita odrezáva hlavu Holofernesovu ([Caravaggio)]]
**Kniha Judita** (iné názvy: **Kniha Juditina**, **Judita**, **Judit**; skratka *Jdt*) je deuterokanonická kniha Starého zákona, ktorej hlavnou postavou je Judita (Judit - hebr. *Júdit*).

Kniha Judita je vlastne historický román (nie je však opisom historickej udalosti) z 2. stor. pred Kr. (obdobie Machabejcov) s národným a náboženským zameraním. Kniha patrí medzi deuterokanonické knihy. Zachovala sa iba v gréckom preklade. Pôvodný hebrejský text knihy sa nezachoval, text je známy z gréčtiny. Neskôr bola prepracovaná aj do hebrejčiny.

## Obsah
Kniha opisuje obdobie, keď babylonský generál Holofernes napadol Izrael v mene Nabuchodonozora. Príbeh sa odohráva pri obliehaní mesta Betulia (Betúlia). (Nie je jasné, ktoré reálne mesto sa tým myslí, možno Jeruzalem.) Judita sa podujme oslobodiť svoj národ v mene Božom. Je to mladá múdra, zbožná, odhodlaná vdova. Musí zvíťaziť nad pochybnosťami židovského národa i nad Holofernesom. V meste je nedostatok vody a potravín. Judita sa vyparádi, do košíka vloží dary a sama ide za Holofernesom do tábora. Vojsko ju pustí. Holofernesa okúzli a získa si jeho dôveru. Pravidelne vychádza za tábor so zámienkou, že sa ide modliť. Presvedčí Holofernesa, že Židia začnú jesť potraviny obetované Bohu a tým zhrešia a vtedy Boh prestane ochraňovať Židov. Vtedy bude vhodná chvíľa zaútočiť na mesto. Na tretí deň Judita opije Holofernesa a odsekne mu hlavu. V košíku si odnáša jeho hlavu zakrytú šatkou. Ráno obyvatelia Betulie zaútočili na obliehateľov. Tí bez veliteľa v zmätku utekajú.

Judita je oslavovaná ako hrdinka. Zachránila Jeruzalem a celé Judsko.

## Poznámky


## Literatúra
* 
* 

## Pozri aj
* Starý zákon

## Iné projekty

## Externé odkazy
* Kniha Judita, iný link  - rímskokatolícky preklad, obsahuje úvod s informáciami o knihe

Kategória:Biblia
Kategória:Biblické postavy
Ester (biblická postava)

náhľad|Ester a Mordochaj (Aert de Gelder)
**Ester** (perzské meno židovskej panny zvanej *Hadasa*) je hlavná postava Knihy Ester Starého zákona.

Kniha Ester vznikla asi medzi 4. a 1. storočím pred Kr. a grécky preklad koncom 2. stor. pred Kr. Kniha je (nepresná) historická novela. Slúži na zdôvodnenie židovského sviatku purim (púrím).

Židovka Ester je chovanica Mordochaja zo Susanu, ktorá sa stáva manželkou perzského kráľa Ahasvera (= Achašveroša = Xerxesa I., 5. stor. pred Kr.). Mordochajovi je aj prisúdené autorstvo.

Mordochaj odhalí sprisahanie proti kráľovi a tým zachráni kráľovi život. Kráľ mu za to dá malý dar.
Mordochaj ale nechce pokľaknúť pred kráľovým vezírom Hámanom, lebo je presvedčený, že klaňať sa má iba Bohu.

Vezír Háman z pomsty navedie kráľa, aby dal vyvraždiť všetkých Židov. Napíše v kráľovom mene výnos, že v celej Perzskej ríši majú miestni ľudia vyvraždiť Židov v presne stanovený deň. Tento deň Háman stanovil lósom (lós = púrím).

Ester sa to dozvie, modlí sa a pôsti, a potom sa odváži ísť ku kráľovi (zvyk, že kráľovná a ostatní dvorania môžu ísť za kráľom, len keď ich on vyzve, inak riskujú život). Až vtedy sa kráľ dozvedá, že aj Ester je Židovka a že Mordochaj, človek, ktorý zachránil kráľa, je tiež Žid. Kráľ odsúdi Hámana a vezírom sa stane Mordochaj. Hámana obesia na šibenici, ktorú dal postaviť Mordochajovi.

Mordochaj s kráľom napísali nový výnos, v ktorom dovoľujú Židom pomstiť sa na svojich nepriateľoch. Židia sa krvavo pomstia. Deň víťazstva je vyhlásený za deň radosti - Púrím.

## Ester vo filme

* ESTHER (Bible series), Lube Produktion 1998, Hrajú: Ornella Muti, Umberto Orsini, Louise Lombard, Abraham F. Murray http://www.amazon.com/Bible-Esther-Louise-Lombard/dp/B00004VVOY/ref=sr_1_2/104-6841779-7274338?ie=UTF8&s=dvd&qid=1217189691&sr=8-2

## Pozri aj
* Zoznam kníh Biblie
* Kniha Ester

Kategória:Biblické postavy
Izaiáš (prorok)

[vpravo|thumb|[Michelangelovo stvárnenie Izajáša v Sixtínskej kaplnke]]

**Izaiáš** alebo  zriedkavo * Izajáš* (z hebr. *Ješa'jah* = Jahve pomohol/spasí) je jeden z prorokov Starého zákona a zároveň hlavný predstaviteľ *Knihy Izaiáš(ovej)* Starého zákona. 

Izaiáš pochádzal z aristokratickej rodiny a začal pôsobiť v poslednom roku panovania kráľa Achaza (740 pred Kr.) v Jeruzaleme. Zvestoval súd nad márnymi nádejami a sľuboval nový vek Hospodinov (Pánov). Kniha však obsahuje aj neskoršiu tradíciu na podobnú tému.

Účinkoval väčšinou v Júdskom (Južnom) kráľovstve. Prorokoval však niekedy aj proti Izraelskému (Severnému) kráľovstvu.

Zomrel ako mučeník v pokročilom veku a to tak, že bol rozrezaný pílou za vlády Manassesa. Jeho pozostatky boli za vlády cisára Teodózia mladšieho prenesené do Carihradu a uložené v blachernskom chráme sv. Vavrinca.

Gréckokatolícka a pravoslávna cirkev si ho pripomínajú 9. mája.

## Pozri aj
* Kniha proroka Izaiáša

## Literatúra
* "Dňa 9. mája : Svätý prorok Izaiáš." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 248-249. ISBN 80-7165-381-0
* "Izaiáš, prorok : 9. máj." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 232. ISBN 80-967341-1-3
*  "9. máj : Sv. IZAIÁŠ, prorok." In: Daniel Dian - Viliam Judák: Každý deň so svätými : I. diel. Trnava : Spolok svätého Vojtecha, 2006. s. 139. ISBN 80-7162-618-X
* Izaiáš [prorok]. In: 

## Externé odkazy
* Kniha proroka Izaiáša, iný link  - rímskokatolícky preklad, obsahuje úvod s informáciami o knihe
* Izaiáš  - evanjelický preklad

Kategória:Biblické postavy
Kategória:Proroci v Starom zákone
Kategória:Proroci v judaizme
Baruch (prorok)

[náhľad|Ruská [ikona proroka Barucha, 17. stor.]]
**Baruch** je jeden z prorokov a zároveň hlavný predstaviteľ *Knihy Baruch(ovej)* (resp. *Knihy proroka Barucha*), ktorá je deuterokánonickou knihou Starého zákona. Protestanti túto knihu radia medzi apokryfy. Židia ho však za proroka nepovažujú.

Niektoré Baruchove texty boli vylúčené z Biblie a šírili sa starožidovským písomníctvom. Týkali sa asi roku 586 pred Kr. a volali sa „Zvyšok slov Baruchových“ alebo „Dodatok k prorokovi Jeremiášovi“.

Baruch bol sekretárom proroka Jeremiáša. Nepredpokladá sa, že spis napísal celý on, lebo má 4 časti z rôznych období a asi od rôznych autorov. Hovorí zvlášť o pokání. Konštatuje, že hriechy zrušili vzťah k Bohu. V exile sa Izraeliti vzdialili od Boha a nabáda ich, aby sa vrátili, nabáda k láske a vernosti Bohu. Keď zachovávame zákon, dosiahneme múdrosť. Sú tu zaznamenané aj modlitby exilantov, meditácie o múdrosti. Múdrosť sa zjavila na zemi a prebývala medzi nami.

## Pozri aj
* Kniha proroka Barucha

## Iné projekty

## Externé odkazy
* Kniha proroka Barucha, iný link  - rímskokatolícky preklad, obsahuje úvod s informáciami o knihe

Kategória:Biblické postavy
Kategória:Proroci v Starom zákone
Kategória:Proroci v judaizme
Kategória:Pisári
Ezechiel (prorok)

[náhľad|Prorok Ezechiel, [Michelangelova freska na strope Sixtínskej kaplnky]]
[náhľad|[Ikona proroka Ezechiela (17. stor.), Kirillo-Belozerský monastier (Rusko)]]

**Ezechiel** (hebr. *Jechezkel*  = nech Boh síli; u Luthera *Hesekiel*) je jeden z prorokov Starého zákona a zároveň hlavný predstaviteľ *[[Kniha proroka Ezechiela|Knihy Ezechiel]](ovej)* (resp. *Knihy proroka Ezechiela*) zo Starého zákona. 

## Život
Tento židovský kňaz a prorok sa narodil okolo roku 623 pred Kr.. Pochádzal z kňazskej rodiny – bol synom kňaza Buziho. Okolo roku 597 pred Kr. ho už v prvej invázii na príkaz kráľa Nabuchodonozora spolu s inými Židmi deportovali do Babylonu. Ľud bol v zúfalstve, ale on vravel, že toto všetko je potrebné na očistu. Odrádza od vzbury proti Babylončanom a nabáda na morálnu čistotu. Po druhej invázii nabádal na nádej. Vravel, že Boh príde, aby znovu obrátil a obnovil ich srdcia a dal im Ducha. Už tu sa začína hovoriť o Duchu. Kto bude pokorný, spozná Pána a dostane od neho milosť a naopak, tých zlých Boh potrestá, pričom obžalováva aj kňazov. Boh raz pošle dobrého pastiera, ktorý bude pásť ovce a namiesto starých ustanovizní ustanoví nové.

Z toho, že pri viacerých rečiach uviedol dátum, sa dá usudzovať, že jeho činnosť ako proroka trvala 20 rokov. Podľa podania ho dal zavraždiť židovský dôstojník za to, že odvracal židov od modloslužby. Pochovaný je v dedine Mamr pri Bagdade.

## Uctievanie
Gréckokatolícka a pravoslávna cirkev si ho pripomínajú 21. júla. Rímskokatolícka cirkev si ho podľa Rímskeho martyrológia pripomína 23. júla.

## Referencie

## Literatúra
* "Dňa 21. júla : Svätý prorok Ezechiel." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 400-402. ISBN 80-7165-381-0
* "Ezechiel, prorok : 21. júl." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 291. ISBN 80-967341-1-3
* Ezechiel [prorok]. In: 

## Pozri aj
Kniha proroka Ezechiela

## Externé odkazy
* Kniha proroka Ezechiela, iný link  - rímskokatolícky preklad, obsahuje úvod s informáciami o knihe
* Ezechiel  - evanjelický preklad

Kategória:Biblické postavy
Kategória:Proroci v Starom zákone
Kategória:Proroci v judaizme
Kategória:Katolícki svätci majúci sviatok 23. júla
Daniel (prorok)

[náhľad|[Ikona proroka Daniela (18. stor.), Kiži (Rusko)]]
thumb|Daniel v jame s levmi
**Daniel** (hebr. *mojim sudcom je Boh*) je jeden z prorokov Starého zákona a zároveň hlavný predstaviteľ *Knihy Daniel(ovej)* (*Knihy proroka Daniela*, *Knihy Nádeje*) Starého zákona.

Daniel bol židovský šľachtic a súčasníkom kráľa Nabuchodonozora. Roku 605 pred Kr. bol spolu so Židmi deportovaný do babylonského zajatia kde dostal meno Baltazár. Pôsobil na kráľovskom dvore a vykladal kráľovi sny. Hrdo hlásal Boha ako Pána histórie. Mal odvahu povedať: *prenasledovatelia Židov a čoskoro príde váš trest*. Bol odsúdený a zázračne zachránený. V ťažkej situácii dával nádej. Prebieha súboj medzi Bohom a zlom. Boh vyhrá a s ním vojdú jeho verní do slávy. Hovorí o svojich štyroch videniach o budúcnosti. Sú k nemu pripojené aj dodatky.

Spolu s Ananiášom, Azariášom a Mízaelom (Misaelom) odmietol jesť nečisté jedlá. Bol hodený aj do jamy s levmi ale nič sa mu tam nestalo. Jeho pozostatky priniesla do Konštantínopola cisárovná Helena.

Gréckokatolícka a pravoslávna cirkev si ho pripomínajú 17. decembra.

## Referencie

## Pozri aj
* Kniha proroka Daniela
*Online kurz Kniha Proroka Daniela,  vysvetľujúci proroctvá tejto knihy
*Slovenský, needitovaný preklad tejto knihy (podľa Autorizovanej Verzie Biblie Kráľa Jakuba) s poznámkami a odkazmi na ďalšie pasáže Písma. Táto kniha je používaná kazateľmi po celom svete a teraz je prístupná aj slovenským veriacim.

## Literatúra
* "Daniel, prorok : Traja mládenci - Ananiáš, Azariáš a Misael : 17. december." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 123. ISBN 80-967341-1-3
* "Dňa 17. decembra : Sv. prorok Daniel a sv. traja otroci Ananiáš, Azariáš a Misail." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 608-611. ISBN 80-7165-381-0
* Daniel. In: 

## Externé odkazy
* Kniha proroka Daniela, iný link  - rímskokatolícky preklad, obsahuje úvod s informáciami o knihe
* Daniel  - evanjelický preklad
*

Kategória:Biblické postavy
Kategória:Proroci v Starom zákone
Jeremiáš (prorok)

[náhľad|Prorok Jeremiáš, [Michelangelova freska na strope Sixtínskej kaplnky]]
[náhľad|[Ikona proroka Jeremiáša (18. stor.)]]

**Jeremiáš** (hebr. *יִרְמְיָהוּ* *Yirməyāhū*, *Jirmejahu* = povýšený Jahvem) je jeden z prorokov Starého zákona a zároveň hlavný predstaviteľ *Knihy Jeremiáš(ovej)* Starého zákona. Niektorí biblisti v ňom vidia predobraz Ježiša Krista.

Kniha obsahuje tradíciu Jeremiášových príbehov a výrokov. 

## Život
Jeremiáš bol povolaný asi roku 627 pred Kr.. Žil v období, keď kráľ Nabuchodonozor prvýkrát obsadil Jeruzalem a odvliekol časť ľudí (598 pred Kr.). Nabáda ľudí, aby čakali a nevzbúrili sa, a preto je považovaný za zradcu a chcú ho zabiť. Roku 587 pred Kr. prišiel Nabuchodonozor druhýkrát. Zničil Jeruzalem, podpálil chrám a odvliekol skoro všetkých do Babylonu. Zaniklo teda aj Judské kráľovstvo (Južné). Jeremiáš vytýka nedostatok horlivosti, no po Joziášovej (Josiášovej) smrti aj on stráca nádej a videl, že aj Judské kráľovstvo (Južné) je stratené. Po prvom páde Jeruzalemu začína písať optimistické proroctvá o kráľovstve Mesiáša vytvorenom Bohom, o novom kráľovi ustanovenom Bohom. Vravel, že katastrofa, ktorá sa stala, je iba očisťovaním a Pán príde a ustanoví novú zmluvu. Trest neznamená, že Boh zabudol.

V čase exilu boli napísané Náreky (Plač Jeremiášov), žalospevy pripojené k Jeremiášovi. Sú to výkriky bolesti, opisujú drámu Izraelitov, bezvýchodiskovú situáciu, ale zároveň prosbu Bohu. Tvorí ich 5 ód.

Pred dobytím Jeruzalema dal ukryť Archu zmluvy. Po tom ako padol v roku 587 Jeruzalem ho júdski zbúrenci odviedli do Egypta, kde ho ukameňovali. Jeho pozostatky Alexander Macedónsky preniesol do Alexandrie r. 250 pred Kr.

## Uctievanie
Gréckokatolícka, pravoslávna a rímskokatolícka cirkev si ho pripomínajú 1. mája.

## Referencie

## Literatúra
* "Jeremiáš, prorok : 1. máj." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 223. ISBN 80-967341-1-3
* "Dňa 1. mája : Svätý prorok Jeremiáš." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 217-221. ISBN 80-7165-381-0
* Jeremiáš [prorok]. In: 

## Pozri aj
* Kniha proroka Jeremiáša
* Kniha Náreky
* Jeremiášov list

## Externé odkazy
* Kniha proroka Jeremiáša, iný link  - rímskokatolícky preklad, obsahuje úvod s informáciami o knihe
* Jeremiáš  - evanjelický preklad

## Iné projekty

Kategória:Biblické postavy
Kategória:Proroci v Starom zákone
Kategória:Proroci v judaizme
Kategória:Katolícki svätci majúci sviatok 1. mája
HUBO

right|thumb|HUBO

**HUBO** je humanoidný robot vyvinutý v Kórejskej republike.

Jeho vývojom sa zaoberal inštitút Korea Advanced Institute of Science and Technology (KAIST) a predchádzali mu práce na robotoch KHR-1 a KHR-2, ktoré začali v roku 2002. Robot by mal byť odpoveďou na vrchol japonskej robotiky, ktorým je robot Asimo spoločnosti Honda. HUBO disponuje 41 kĺbmi, dokáže tancovať a podáva ruku. Jeho dve kamery sa pohybujú nezávisle od seba a popri dobrých schopnostiach týkajúcich sa rozoznávania obrazu má aj schopnosť syntetizovať a analyzovať ľudský hlas. Prsty na jeho rukách sa pohybujú nezávisle od seba na rozdiel od prstov ruky robota Asimo. Robot má výšku  a hmotnosť , rýchlosť kráčania je v rozmedzí 0 až /h.

Kategória:Humanoidné roboty
Digitálne televízne vysielanie

**Digitálne televízne vysielanie** (, skr. *DVB*) je balík medzinárodne akceptovaných otvorených štandardov pre digitálnu televíziu spravovaných 270-členným konzorciom *DVB Project*. 
Tieto štandardy sú po zaregistrovaní voľne prístupné na stránke ETSI.

DVB je digitálna televízia, ktorá vysiela stream vo formáte mpeg plus tzv. EPG. Na jednom pásme sa dá vysielať aj 5 kanálov. 

Používa sa to v DVD/HDD rekordéroch alebo sa dá kúpiť DVB karta pre počítač. Tá vie prijímať aj dáta - **STRATO**-internet.

## Použitie
Za tzv. set-top-box sa považuje zapojenie samostatného digitálneho prijímača medzi anténu a televízny prijímač. Ten upravuje digitálny signál na analógový a posiela ho do TV. Takéto zariadenia majú zvyčajne vlastné diaľkové ovládače. Nové televízory s označením 
DVB-T, poprípade DVB-T2 už majú zabudovaný takýto prijímač na príjem cez anténu, takže potreba ďalšieho prístroja odpadá. Pre príjem digitálnej káblovej televízie je potrebný televízor s označením DVB-C, poprípade DVB-C2. U televízorov s označením DVB-S, príp. DVB-S2 je príjem možný aj z družice pomocou tzv. taniera (anténa na príjem satelitného signálu). Príjem digitálneho vysielania je možné aj cez špecializované počítačové a PCMCIA karty.

## Druhy DVB
Existuje niekoľko druhov DVB, ktoré sa odlišujú podľa spôsobu šírenia signálu:
* DVB-S (satelit) - družicové digitálne televízne vysielanie
* DVB-C (cable) - káblové digitálne televízne vysielanie
* DVB-T (terestrial) - pozemské digitálne televízne vysielanie 
* DVB-MHP (Multimedia Home Platform) - domáca multimediálna platforma DVB
* DVB-RCT (Return Channel Transmission) - prenos spätného kanála v DVB

## Pozri aj
* Electronic program guide
* MMDS
* QAM
* QPSK

Kategória:Video kodeky
Kategória:MPEG
Kategória:Digitálna televízia
LinVDR

**LinVDR** je špecializovaná bezplatná verzia Linuxu pre TV, Video a DVB karty.

## Vlastnosti
* Veľkosť cca. 50 MB
* Boot-up asi 3 s (Pentium II 350 MHz)
* Plne ovládateľné cez OSD
*Podpora IR ovládačov – čiže klasických diaľkových ovládačov pre TV, video alebo univerzálnych ovládačov; každé tlačidlo sa dá volne naprogramovať.
* **Autotimer** – vie vyhľadať film alebo program podľa regulárneho výrazu, teda napríklad sa zadá meno *Star Wars*, a LinVDR si naň počká aj rok a potom ho nahrá, a to z ľubovoľného naprogramovaného kanálu
* **Vdradmin** – ovládanie cez internet (obyčajným webovým prehliadačom)

Umožňuje z obyčajného PC s TV/DVB/Video kartou urobiť HDD rekordér, kde netreba klávesnicu ani monitor ani myš, stačí televízor a diaľkový ovládač.

## Externé odkazy
* LinVDR 
* VDR-Wiki 

Kategória:Distribúcie Linuxu
Kategória:Operačné systémy
On Screen Display

**On Screen Display** (**OSD**) je obraz-prekrývajúce zobrazenie informácii na obrazovke, bežne používané pri moderných televízoroch, videorekordéroch a DVD prehrávačoch na zobrazenie údajov ako hlasitosť, kanál, čas, ...

Kategória:Videotechnika
Porta (daňová jednotka)

**Porta** bola základná daňová jednotka v Uhorsku počas obdobia feudalizmu. Príslušná povinnosť sa označovala ako **portálna daň**.

## Dejiny
Porta sa po prvý raz spomína v dekréte Karola Róberta z roku 1323. V roku 1338 bola výška dane 18 denárov (= 3 české groše) z každej porty, len vo výnimočných prípadoch bola vyššia. Výskum ukázal, že „odborný výraz brána alebo porta znamenal celý poddanský grunt (poddanská usadlosť, sessio colonicalis), v ktorom význame ho už používali v XIII. stor. Ale daňovým pojmom, stálym daňovým kľúčom, ktorý v pozmenenej forme sprevádzal vek stavovského zriadenia až do konca, stala sa porta až reformou z r. 1342. Od tejto doby slovom brána alebo porta rozumel sa iba celý poddanský grunt, na ktorom žila jedna (alebo viac) poddanská rodina (domácnosť), ktorá mala určitý hnuteľný majetok a ktorá dočasne (pre požiare, živelné pohromy) alebo trvale nebola taká chudobná, žeby štátnu daň nemohla platiť. Kým teda sesia vo všeobecnosti, od ktorej sa zemepánovi vždy platila daň, nevyjadrovala hmotné postavenie svojho obrábateľa, brána alebo porta značila takú sesiu, ktorej obrábateľ disponoval určitým majetkom, a preto celý daňový systém, spočívajúci na portách, menoval sa platením dane od brány alebo od porty.“

Daň potvrdil aj Ľudovít I. v roku 1351. Počas bojov s Osmanmi sa vyška dane zvyšovala: v roku 1527 bola 1 zlatý, 1536 2 zlaté, 1532 3 zlaté.

Samotný rozah porty nebol fixne stanovený: „počas celého stredoveku sa [portou] rozumel sedliacky dvor, v ktorom bývalo aj viacero rodín“. Do 16. storočia bola porta totožná s usadlosťou (lat. sessia), v 17. storočí šlo o 4 sedliacke rodiny alebo 12 želiarskych. Konkrétne napr. zákonný článok 8/1635 uvádzal: 1 porta = 4 roľnícke hospodárstva, každé s vlastným pluhom a 4-6 záprahových zvierat, ďalej 1 porta = 8 poddaných, z ktorých každý má ½ poplužia či 16 želiarov alebo sedliakov bez záprahu. V roku 1672 platilo: 1 porta = 4 sedliaci s usadlosťami v celkovej rozlohe 4 × 30 jutár alebo 16 želiarov. Počas neskorého feudalizmu existovali tzv. porta maior a porta minor, ktorá bola danená polovičnou daňou.

Portálnu daň vyberali kráľovskí úradníci - diktátori. Šľachta a kuriálne obce ju neplatili, kvôli svojim vojenským povinnostiam. Porta bola základná daňová jednotka až do zániku feudalizmu v Uhorsku v roku 1848.

## Zdroje

## Pozri aj
* portálny súpis

Kategória:Ekonomika v Uhorsku
Jacques de Vaucanson

**Jacques de Vaucanson** (* 24. február 1709, Grenoble, Francúzsko – † 21. november 1782, Paríž) bol francúzsky inžinier a vynálezca.

## Životopis
Narodil sa ako Jacques Vaucanson, časticu ´de´ do jeho mena dodala francúzska Académie des sciences. Bol synom výrobcu rukavičiek, vyrastal v chudobe, chcel sa stať hodinárom. Od chirurga Le Cata získal vedomosti o anatómii. Tieto následne využil pri zostrojení mechanických zariadení napodobňujúcich vitálne funkcie ako je cirkulácia, respirácia a trávenie.

Svoj prvý automat zostavil v roku 1737, bol to hráč na flaute. V tom istom roku predstavil aj ďalšie automaty, hráča na tamburíne a kačku. Ako sa neskôr vyjadril, čoskoro ho tieto jeho výtvory začali nudiť a v roku 1743 ich predal. Automaty sa nezachovali, boli zničené počas revolúcie.

Jeho vynálezy zaujali pruského kráľa Fridricha II., ktorý ho chcel mať vo svojich službách, Vaucanson to však odmietol, prial si slúžiť vlastnej krajine.

Stal sa inšpektorom manufaktúry na hodváb, do funkcie ho vymenoval kardinál Fleury. V tom čase tento priemysel vo Francúzsku zaostával za anglickým a škótskym. Vaucanson presadzoval zmeny a automatizáciu. V roku 1745 vytvoril prvé kompletne automatizované krosná. Niektoré jeho vynálezy obsahovali prvú aplikáciu diernych štítkov. Preto je niekedy považovaný za otca moderného počítačového programovania. Jeho vynálezy sa však nestretali s pochopením u pracovníkov v továrňach na hodváb a boli vo veľkej miere ignorované.

V roku 1746 sa stal členom Académie des sciences. Zomrel v Paríži v roku 1782.

## Iné projekty

Kategória:Osobnosti v robotike
Kategória:Francúzski vynálezcovia
Kategória:Mechanici
Kategória:Osobnosti z Grenoble
Eight-to-fourteen modulation

**Eight-to-fourteen modulation** (iné názvy: **8:14 modulation, 8/14 modulation, 8-14 modulation**, do slovenčiny prekladané ako **modulácia osem na štrnásť, modulácia osem ku štrnásť, modulácia 8:14, modulácia 8/14**), skr. **EFM**, je kódovacia technika, ktorá sa používa pri vytváraní kompaktných diskov alebo MiniDisc-ov.

Údaje ukladané na nosič sa rozdelia do blokov veľkých 8 bitov. Každý blok sa nahradí zodpovedajúcim 14 bitovým kódom podľa tabuľky . 14 bitové kódy sa vyberajú tak, aby boli 1 (jednotka binárneho zápisu) vždy oddelené najmenej dvoma a najviac desiatimi 0 (nula binárneho zápisu). Dôvodom je princíp, podľa ktorého zmena z plôšky na jamku alebo z jamky na plôšku na disku predstavuje 1 a stav bez zmeny (stav bez prechodu z plôšky na jamku a naopak) predstavuje 0. Takto sa odstránia samostatné 1 a 0, ktoré by sa museli opakovať, ak by sme chceli na disk zapísať veľmi malé položky. V roku 1982 boli v rámci štandardu pre kompaktné disky (IEC 908) pridané k 14 bitovému bloku 3 zlučovacie bity (), aby sa ešte viac znížili prechody z 1 na 0 a naopak medzi susediacimi 8-ku-14 blokmi a aby koncové bity jedného 14 bitového bloku a začiatočné bity ďalšieho bloku systém neoznačil ako platný kód.

## Pozri aj
*EFMPlus

Kategória:Dátové nosiče
Peter Peteň

**Peter Peteň** (**Pethényi**, **Petnoffy**, niekedy aj **Peteňov syn Peter** ()) bol uhorský šľachtic, ktorý žil v Zemplínskej župe na prelome 13. a 14. storočia.

Koncom 13. storočia získal rozsiahle majetky v Zemplínskej župe. Okrem jasenovského a brekovského hradného panstva Petrovi Peteňovi oddávna patrili aj Ohradzany (*Geregynne*), Veľká a Malá Domaša (*Nogdamasa, Kyusdamasa*), Modré Pole (*Kékmező*) a Stročín (*Strachyna*) s mýtom v údolí Ondavy. 

V roku 1301, po smrti Ondreja III., posledného kráľa z rodu Arpádovcov, prepukli feudálne vojny a šarvátky okolo otázky výberu a voľby nového kráľa. Južná časť uhorských feudálov a katolícke duchovenstvo podporovali kandidatúru Karola Róberta, veľký magnát Slovenska Matúš Čák navrhoval českého princa Václava II. Západouhorskí feudáli napokon vyhlásili za uhorského kráľa Ota Bavorského.

K ozbrojenému stretnutiu došlo na Rozhanovskom poli (15. júna 1312), kde sa proti sebe postavili kráľovské vojská a vojsko Omodejovcov, ktorému pomáhali oddiely Matúša Čáka. Víťazstvo kráľovských vojsk, v radoch ktorých bojoval aj Filip I. Drugeth a Peter Peteň, bolo trpkou porážkou Matúša Čáka.

Ďalší vývoj ukázal, že nie všetci kráľovi stúpenci boli spokojní s odmenami, pretože očakávali viac. Túžili po tom, aby im kráľ priznal právo na kráľovské majetky, ktorých sa zmocnili v roku 1301. Karol Róbert však začal tieto majetky konfiškovať. Peter Peteň vtedy napísal feudálom
: *Šľachetným mužom magistrovi Ladislavovi, Tomášovmu synovi, Mikulášovi, synovi Boxovmu, Mikulášovi, synovi Ditrichovmu, Dončovi a Františkovi, váženým svojim priateľom, posiela magister Peter, zemplínsky a užský župan, výraz svojej úcty a priateľstva, do ktorého odporúča samého seba, dokiaľ žije. Vedzte ..., vy magister Ladislav, náš kmotor pohýbte sa na svojom majetku proti Róbertovi, pretože každodenne chce škodiť a aj škodí našim záujmom.*
Vzbúrenci pod vedením Boršu Holého (''Kopasz Borsa'') vyhlásili kráľa za zosadeného a rozhodli sa pozvať na uhorský trón Juraja, vnuka uhorského kráľa Belu IV., syna haličského kniežaťa Leva. Pre vážnosť situácie považoval kráľ za nutné, aby začal vyjednávať. Touto úlohou poveril Filipa I. Drugetha. Vyjednávania nepriniesli pozitívny výsledok a boj proti kráľovi vyvrcholil v máji 1317 pri Bačkove pod hradom nazývaným *Castrum Purustyan*. V tomto boji proti kráľovi sa zúčastnili aj Boršodská, Zemplínska, Sabolčská, Biharská, Užská, Satmárska stolica, mesto Szolnok a iné mestá. Kráľovské vojsko zvíťazilo a panovník následne potrestal svojich niekdajších prívržencov. V roku 1317 Karol Róbert skonfiškoval Petrovi Peteňovi za účasť na vzbure všetok majetok a daroval ho Drugethovcom.

Panovník Karol Róbert v jednej listine vtedy napísal, že *… pre neveru P. Peteňa bol tento vyhnaný zo svojich hradov …* Z Haliče sa už ani nevrátil a nakoniec zomrel vo veľkej biede vo vyhnanstve v Sedmohradsku.

## Zdroj
*Peter Peteň a skonfiškovanie hradu Brekov v roku 1317  na brekov.sk

Kategória:Uhorskí šľachtici
Kategória:Slovenskí šľachtici